kardosdrur/scandi-wiki huggingface dataset:
Hjelm Hede

Hjelm Hede er en delvist tilplantet smeltevandsslette med hedeområder der ligger ved den sydlige ende og østsiden af Stubbergård Sø og langs østsiden af Flyndersø, ca. 5 km sydøst for Sevel og ca. 10 sydvest for Skive i hhv. Skive og Holstebro Kommuner. 

Området omfatter i alt ca. 12 km², adskilt af Carl Moltkes Plantage i en nordlig og en sydlig del. Området ligger gennemsnitligt 20 m over havet, faldende mod sydvest.
Arealet er domineret af de åbne områder, der er fordelt mellem den flade hede mod nord og det kuperede overdrev mod syd. Der er fordybninger på hederne og i plantagerne, som er tørre dødishuller. Naboarealerne er overvejende landbrugsarealer.

Store dele af Hjelm Hede blev fredet i 1934; i 1967 blev fredningen udvidet til resten af Flyndersø-området. 
Hjelm Hede ligger i nationalt geologisk interesseområde nr. 64 Flyndersø-området, og er en del af Natura 2000-område 41: Hjelm Hede, Flyndersø og Stubbergård Sø.

Eksterne kilder og henvisninger

Danske heder
Fredede arealer i Danmark
Lokaliteter i Skive Kommune
Lokaliteter i Holstebro Kommune
Sigma Coatings

Sigma Coatings blev grundlagt i Holland i 1722. Den danske historie begynder i 1952, hvor Pieter Schoen blev etableret i landet, da han fik agentur på malingen. Sigma Coatings er især stor i udlandet, mens i Danmark især flugger og dyrup sidder stærkt på makredet. Sigma Coatings A/S er ejet af PPG Koncernen, som har omkring 44.000 medarbejdere. Sigma Coatings har mere end 50 butikker i Danmark.

Malingen bliver især solgt til professionelle malermestre, hvorved de ikke har et stort forretningsnetværk, som eksempelvis flugger, Becker og Dyrup.

PPG gruppen ejer ligeledes Dyrup, som de købte i 2011.

Eksterne henvisninger 
 Sigma Coatings

Kilder 

Fremstillingsvirksomheder fra Nederlandene
Etableret i 1722
Malingproducenter
Naginata

Naginata er et japansk våben, der kan sammenlignes med det europæiske våben hellebard.

Historie 

Naginata kan spores tilbage til Heian-perioden (794-1185), hvor japanske krigere, herunder munke anvendte våbnet naginata.
Naginata i det feudale Japan (før 1868) blev blev anvendt i forbindelse med kampkunsten Naginata-jutsu (kanji: 長刀術). Naginatajutsu fra Japans feudale tidsperiode adskiller sig fra den moderne form, der kaldes for Naginata-do (kanji: 長刀道), der stammer fra tidsperioden efter år 1868. Den helt moderne Naginatado-form (efter år 1959), kaldes for Atarashii Naginata (kanji: 新しい長刀, ”New Naginata”).

Naginata som våben 
Naginata er et militært våben, bestående af en lang træstav af eg, hvor der er påsat et ca. 75 cm kurvet skarpt metalblad på den ene ende af staven. Våbnets totale rækkevidde er over 2 meter. Dette våben sammen med en 'naginata' udelukkende af træ anvendes i forbindelse med naginatajutsu.

Inden for naginatado anvendes en attrap for det militære våben, naginata, der er fremstillet af bambus. Desuden anvendes en 'naginata' af træ ligesom i naginatajutsu.

Både den militære stilart (Naginatajutsu) og den moderne form (Naginatado) anvender naginata, der er fremstillet af træ i forbindelse med kata. 'Naginata' i bambusform anvendes kun inden for naginatado i forbindelse med sportstræning og konkurrencer.

Formål og metode 
Formålet med Naginatajutsu var krigsførelse, hvor træningsmetoden var baseret på bujutsu og var kata. Til dette formål blev der anvendt den autentiske naginata samt naginata af træ.
Formålet med Naginatado er ikke krigsførelse, men fysisk træning, underholdning og sport (konkurrence). Til dette formål bliver træningsmetoden, shinbudo, benyttet og det primære træningsredskab bambus-naginata anvendes i træningen.

De gamle skoler 
Følgende ryū fra Japans feudale tidsperiode (før 1868) træner Naginatajutsu:

 Araki-ryu kogusoku. - Stiftet ca. 1573.
 Higo Ko-ryu naginatajutsu. - Stiftet tidlig i Tokugawa perioden (starten af 1600-tallet).
 Kashima Shinto-ryu kenjutsu. - Stiftet ca. 1530.
 Maniwa Nen-ryu kenjutsu. - Stiftet 1368.
 Tendo-ryu naginatajutsu. - Stiftet 1582.
 Tenshin Shoden Katori Shinto-ryu heiho. - Stiftet ca. 1447.
 Toda-ha Buko-ryu naginatajutsu. - Stiftet ca. 1560.
 Yoshin-ryu naginatajutsu. - Stiftet tidlig i Tokugawa perioden (starten af 1600-tallet).

De moderne skoler 

Naginatado stammer fra tidsperioden efter år 1868 og organiseres af flere forbund, heraf:
 International Naginata Federation (INF).

Se også 
 Bōgu Artiklen beskriver rustningen der anvendes inden for Naginata-do.
 Kampsport Artikel beskriver forskellen mellem kampkunst og kampsport.

Eksterne henvisninger 

Den gamle form:
 http://www.koryu.com/guide/naginata.html Beskrivelse af forskellige Naginatajutsu ryū.
Den moderne form:
 http://www.naginata.org/inf/inf.html  Den officielle website for Internationa Naginata Federation (INF).

Referencer 

Japansk kampsport
Stagevåben
James Eagan Holmes

James Eagan Holmes (født 13. december 1987) er gerningsmanden bag massakren i en biograf den 20. juli 2012 i byen Aurora i Colorado, hvor 12 mennesker blev dræbt og 58 blev såret. James Eagan Holmes, der ikke havde nogen kriminel fortid, blev anholdt umiddelbart efter skyderiet. 

I fængslet forsøgte James Eagan Holmes adskillige gange selvmord. 

Retssagen blev påbegyndt den 27. april 2015. Under retssagen påberåbte Eagan Holmes sig at have været sindssyg i gerningsøjeblikket.. Den 7. august 2015 blev han idømt livsvarigt fængsel samt 3.318 års fængsel uden mulighed for prøveløsladelse.

Privatliv 
James Eagan Holmes blev født i San Diego, Californien, hvor han voksede op. Hans mor var læge, og hans far var matematiker. Han har en søster. James studerede neurovidenskab, og havde intentioner om at få en Ph.D.. Han droppede dog ud af universitetet kort før massakren.

20. juni 2012 

Den 20. juni 2012 var der premiere på The Dark Knight Rises ved Century Movie Theather i Aurora. James Eagan Holmes købte en billet, og satte sig på forreste række, men gik 20 minutter inde i filmen ud af en nødudgang. Omkring 10 minutter efter kom han tilbage iført gasmaske, vest, sikkerhedshjelm, skudsikre leggins, skridtbeskytter og handsker. James Eagan Holmes smed to dåser med røg, og begyndte derefter at skyde omkring sig med et 12-gauge Remmington gevær. Han havde også en S&W M&P-15 riffel, og en Glock 22 håndpistol. Han blev anholdt 15 minutter senere.

Noter 

Mordere fra USA
Skiftet fra juliansk til gregoriansk kalender

Gammel stil betegner datoen i overensstemmelse med den julianske kalender. I Danmark-Norge blev den julianske kalender erstattet af den gregorianske kalender år 1700.

Overgangen fra den gamle til den nye kalender blev gennemført på forskellige tidspunkter i forskellige lande, det er således nødvendigt at specificere, hvilken kalender der bruges i de historiske tidsangivelser. Datoer ifølge den ældre julianske kalender betegnes ofte "gammel stil", forkortelserne g.s. eller gs, og dato ifølge den nyere gregorianske kalender betegnes ofte "ny stil", forkortet n.s. eller ns.

Ved overgangen i Danmark-Norge i 1700 blev den 18. februar direkte efterfulgt af den 1. marts, dermed blev datoen rettet med 11 dage, derfor mangler nogle datoer i historien i forbindelse med overgangen. Eftersom kalenderne løber med forskellige hastigheder, øges forskellen mellem dem over tid. Den omtrentlige forskel er 11 minutter og 14 sekunder pr. år. Som en tommelfingerregel er forskellen 11 dage i løbet af 1700-tallet, 12 dage i 1800-tallet og mellem 1900 og 2100 er forskellen 13 dage. Den danske kalender er fortsat den gregorianske kalender.

Udbredelse 
Den gregorianske kalender blev indført i en del romersk-katolske lande den 5./15. oktober 1582, de fleste katolske lande i Europa fulgte efter i de kommende år, mens de fleste protestantiske lande beholdt den julianske kalender til et stykke ind i 1700-tallet.

Indførelse af den gregorianske kalender i forskellige lande

Referencer

Eksterne links 
The Perpetual Calendar - A helpful Tool to Postal Historians af Toke Nørby
Calendar FAQ af Claus Tøndering

Se også 
Iranske kalender

Kalendere
Danmark i 1700-tallet
Daughter (band)

Daughter er et band fra London. Bandet blev etableret som et soloprojekt af Elena Tonra, men er i dag en trio med guitaristen Igor Haefeli og trommeslageren Remi Aguilella. Bandet udgav tre EP'er i 2010 og 2011, og udgav i 2013 debutalbummet If You Leave.

Diskografi 
 Demos (EP) (2010)
 His Young Heart (EP) (2011)
 The Wild Youth (EP) (Communion, 2011)
 Smother (Single/EP) (4AD, 2012)
 If You Leave (LP) (4AD, 2013)

Medlemmer 
 Elena Tonra - vokal, guitar
 Igor Haefeli - guitar
 Remi Aguilella - trommer

Referencer

Eksterne henvisninger 

 Bandets officielle website 

Musikgrupper fra England
Musikgrupper fra 2010
Daughter

Daughter kan have flere betydninger:

Daughter (band) - Et band fra London
Daughter (Pearl Jam sang) - en sang fra Pearl Jams album fra 1993 Vs.
"Daughter (single)" - en single udgivet af The Smashing Pumpkins
Daughters (band) - et Amerikansk rockband
Daughters (EP) - The Daughters EP fra 2002
Daughters (album) - The Daughters album fra 2010
Daughters (John Mayer sang) - en sang fra John Mayers album fra 2003 Heavier Things
Daughters (Nas song) - en sang fra Nas' album fra 2012 Life Is Good
Færøsk Wikipedia

Siden blev startet 30. maj 2004 af tyskeren Arne List, som startede en artikel om Færøerne. Tre uger senere, den 20. juni 2004, blev forsiden til den færøske Wikipedia oprettet af den færøske bruger Quackor og pr. 6. april 2013 fandtes der 6.000 artikler på færøsk, der var 279.154 redigeringer, i gennemsnit var der 16,90 redigeringer pr. side. Der var 9.011 registrerede brugere, hvoraf 47 brugere var aktive indenfor de seneste 30 dage, der var 40 botter, 8 administratorer og to bureaukrater.

Der findes sprogudgaver af Wikipedia for alle fire på forskellig vis anerkendte sprog i Kongeriget Danmark. Det vil sige grønlandsk Wikipedia (:kl:) med  artikler, tysk Wikipedia (:de:) med  artikler og  dansk Wikipedia (:da:) der har  artikler pr. .  .

Færøsk Wikipedias milepæle 
 30. maj 2004 startes færøsk Wikipedia 
 20. juni 2004 startes forsiden på færøsk Wikipedia
 September 2005 - 1000 artikler
 Juni 2006 - 2000 artikler
 April 2008 - 3000 artikler
 Marts 2010 - 4000 artikler
 Juni 2011 - 5000 artikler
 6. april 2013 - 6000 artikler
 23. november 2013 - 7000 artikler
 18. februar 2014 - 8000 artikler
 16. april 2014 - 9000 artikler
 29. maj 2014 - 10.000 artikler
 14. februar 2015 - 11 000 artikler
 16. maj 2016 - 12 000 artikler

Referencer 

Wikipedia efter sprog
Svend Harboe

Svend Gunnersen Harboe (26. december 1895 i København – 17. februar 1992 i Ordrup) var en dansk arkitekt, far til Knud Peter Harboe.

Hans forældre var civilingeniør og direktør Peder Gunnersen Harboe og Louise Cathrine Henriette født Heilmann. Harboe blev student fra Roskilde Katedralskole 1915, var i murerlære og blev uddannet arkitekt på Kunstakademiets Arkitektskole 1916-24. I studietiden var han ansat hos Alf Jørgensen, Helge Bojsen-Møller og Heinrich Wenck. 

Han var med K.A. Larssens og Hustru L.M. Larssens født Thodbergs Legat på studierejser i Italien, England, Frankrig og Tyskland og drev selvstændig virksomhed fra 1923. Fra 1934 arbejdede han sammen med Helge Finsen. Han blev tildelt Norstålprisen for 1963.

Harboe blev gift 15. november 1924 i Svendborg med Gudrun Ellen Halberg (18. september 1896 smst. - 17. november 1980), datter af tobaksfabrikant Harald Andreas Halberg og Ida Marie født Wildschiødtz.

Værker 
 Holbæk Amts Sparekasse (1924, præmieret)
Sammen med Helge Finsen:
 Skovfogedbolig, Frederiksdal (1934)
 Villa, Parkovsvej 6, Gentofte (1934-35)
 Villaer, Berlingsbakke 8 (Finsens eget hus) og 20, Ordrup (1934-35)
 Albert Leths Stiftelse ved Herlufsholm (1934-35)
 Villa, Svanevænget 36, København (1936)
 Villa, Tuborgvej 90, Hellerup (1936)
 Villa, Ordrupvej 34, Ordrup (1936-37, nedrevet 1983)
 Rungsted Golfklubs klubhus, Rungsted (1936, præmieret)
 Skotøjsfabrik for Jørgen Petersen og Co., Bernhard Bangs Allé 26, Frederiksberg (1937)
 Sygeplejerskebolig ved Københavns Sygehjem, nu plejecentret Holmegårdsparken, Ordrupvej 30 (1938-39)
 Københavns Smørrebrød A/S, Ingerslevsgade 60, København (1939)
 Administrations- og laboratoriebygning for Hasle Klinker A/S, Rabækkeværket, Bornholm (1943)
 Projekt til bebyggelse og ombygning af Herlufsholm (1944)
 Carl Allers Etablissement A/S, Vigerslev Allé 18, Valby (1945-52, nu ombygget)
 Administrationsbygning og påfyldningsanlæg for Kosangas i Middelfart, Aarhus og Køge (ca. 1948-55)

Dekorative arbejder 
 Sarkofag for grosserer Lohse og hustru, Holmens Kirkes kapel (1938)
 Mindestøtte for Herluf Trolle, Lillö, Skåne (1943)
 Møbeltegninger

Kilder

Eksterne henvisninger 
 

Personer i Kraks Blå Bog (afdøde)
Danskere i 1900-tallet
Arkitekter fra Danmark
Modernistiske arkitekter
Personer fra København
Kate Mara

Kate Mara (født 27. februar 1983 i Bedford, New York) er en amerikansk skuespiller. Kate Mara er storesøster til skuespileren Rooney Mara.

Kate Mara har blandt andet medvirket i filmen Brokeback Mountain og i TV-serierne CSI: Miami, 24 Timer, American Horror Story og House of Cards.

Udvalgt filmografi

Film 
 Brokeback Mountain (2005) – Alma Del Mar Jr.
 Full of it (2007) – Annie Dray
 Shooter (2007) – Sarah Fenn
 Transsiberian (2008) – Abby
 The Open Road (2009) – Lucy
 Happythankyoumoreplease (2010) – Mississippi
 Iron Man 2 (2010) – U.S. Marshal
 127 Hours (2010) – Kristi Moore
 Ironclad (2011) – Lady Isabel
 Transcendence (2014) – Bree
 Fantastic Four (2015) – Sue Storm / Invisible Woman
 The Martian (2015) - Beth Johanssen

Tv-serier 
 CSI: Miami (2004) – Stephanie Brooks
 24 Timer (2006) – Shari Rothenberg
 American Horror Story (2011) – Hayden McClaine
 House of Cards (2013-14) – Zoe Barnes
 A Teacher (2020) - Claire Wilson''

Eksterne henvisninger 

 

Skuespillere fra New York
Filmskuespillere fra USA
Tv-skuespillere fra USA
24 Timer-skuespillere
Eltra

Eltra, oprindeligt Magnavox, var en dansk radio og tv-fabrik, som blev grundlagt 1935. Den begyndte at bruge navnet Eltra under 2. verdenskrig. Den lukkede i 1974, da den blev solgt til Sony. Eltra byggede det første danske tv-apparat i 1948.

Historie 
Magnavox ansatte 1939 den nyuddannede elektroingeniør Olav Ebbesen Grue i udviklingsafdelingen, og Grue viste hurtigt sine talenter: Magnavision blev det første danske fjernsyn, og det blev fremvist i Tivoli i 1948. Under udviklingen af tv'et havde Magnavox desuden gavn af elektroingeniør Louis Carstens, som blev ansat i 1948.

Eltra havde i de sidste år fabrik på Solbjergvej 3-11 på Frederiksberg. Solbjergvej eksisterer ikke længere, men den lå som en sidevej til Sprogøvej ved Nordre Fasanvej og S-toget (nu Metroen).

I nogle dele af København og Frederiksberg havde man jævnstrøm i stikkontakterne op til ca. 1970. Eltras radioer og TV og den første båndoptager var "universale", dvs. de kunne tilsluttes både vekselstrøm og jævnstrøm. De var i øvrigt udstyret med radiorør, først senere kom modeller med transistorer, og de var kun til vekselstrøm. 

Radiomodellerne hed f.eks. Eltra Air Prince eller Comet

De lavede også radiogrammofoner, dvs. et stort møbel, hvor der var indbygget en grammofon og en radio. I nogle modeller var der også pladehylder.  

De sort/hvide TV hed Bella Vista, og de havde indbygget FM-radio, det var nødvendigt for at kunne høre Radio Mercur. Flere af TV-modellerne kunne fås med døre, som kunne beskytte billedrøret, når de var slukkede. Eltra gik meget op i, at apparaterne var indbygget i nydelige kabinetter i poleret ægte træ.

Eltra lavede i 1950'erne en båndoptager som hed 950. Den var til universaldrift. Den havde de gamle 3 benede stik til højtaler og gramofon. Der er udstillet et eksemplar i radio og cykelbutikken i Andelslandsbyen Nyvang ved Holbæk.

Den seneste båndoptager, som Eltra lavede, hed 1001, det var en 2 spors monobåndoptager også med radiorør men kun til vekselstrøm. Den var utrolig populær i midten af 1960'erne. 

Eltra forsøgte også at lave et farve-TV, men det var ustabilt, og det var begyndelsen til enden for Eltra.

Eltra Amba 
Eltra-navnet blev senere genbrugt af et jysk el-transmissionsselskab, som sidenhen er blevet opslugt af Energinet.

Kilder 
 Radio og tv-fabrikker i Danmark 
 Lov om Energinet Danmark (2004)

Elektronikvirksomheder i Danmark
Etableret i 1935
Ophørt i 1974
Tidligere virksomheder på Frederiksberg
Robin Wright

Robin Wright (også kaldet Robin Wright Penn) (født 8. april 1966 i Dallas, Texas) er en amerikansk skuespiller.

Wright blev kendt for sin rolle som Kelly Capwell i tv-serie Santa Barbara fra 1984 til 1988. Det store gennembrud kom i 1987, da hun spillede hovedrollen i filmen Prinsessen og de skøre riddere (The Princess Bride). I 1994 blev hun nomineret til en Golden Globe og en Oscar for sin rolle som Jenny i Forrest Gump. Hun har tillige medvirket i tv-serien House of Cards, hvor hun spiller Claire Underwood, der er gift med seriens hovedperson Frank Underwood.

Wright var i perioden 1996-2010 gift med skuespilleren og instruktøren Sean Penn og benyttede dengang navnet Robin Wright Penn.

Filmografi 
 Hollywood-patruljen (1986)
 Prinsessen og de skøre riddere (1987)
 Nattens engle (1990)
 Toys (1992)
 The Playboys (1992)
 Forrest Gump (1994)
 Crossing Guard (1995)
 Mærket for livet (1996)
 She's So Lovely (1997)
 Hurlyburly (1998)
 Brevet i flasken (1999)
 Unbreakable (2000)
 Løftet (2001)
 White Oleander (2002)
 The Singing Detective (2003)
 A Home at the End of the World (2004)
 Ni liv (2005)
 Breaking and Entering (2006)
 Hounddog (2007)
 Beowulf (2007)
 The Girl with the Dragon Tattoo (2011)
 House of Cards (2013)
 Everest (2015)
 Wonder Woman (2017)

Eksterne henvisninger 

 

Skuespillere fra USA
Personer fra Dallas
Søren Koch

Søren Koch (6. december 1932 – 28. november 2012) var en dansk arkitekt og lektor.

Han var søn af arkitekt, professor Mogens Koch og væverske Ea Koch, gik i folkeskole på Rødkilde Skole, blev student fra Skt. Jørgens Gymnasium og tog afgang som arkitekt fra Kunstakademiets Arkitektskole i 1957. Han var senere lærer på skolen i en årrække og underviste på amerikanske arkitekt- og designskoler i Californien (University of California, Berkeley) og i Rhode Island (Rhode Island School of Design), hvor han i 1963 mødte sin tilkommende hustru Jo Ann Lipson (født 1941), som han ægtede 1. januar 1965.

1971 blev han lektor ved Institut for Husbygning på Danmarks Tekniske Højskole, hvilket han var til 1997. Koch var medlem af Det Kongelige Akademi for de Skønne Kunster, af Akademiraadet, af Statens Bygningsplejeråd samt af bestyrelsen for Thorvaldsens Museum (1997 til 2004).

Han udgav forskellige artikler og bøger, fx Rids af plankespærkonstruktionernes historie (1993).

Søren Koch designede bl.a. en karmstol, der blev produceret af firmaet Fritz Hansen.

Han døde i 2012 på et hospice af lungekræft.

Udvalgt bibliografi

Kilder 
 "Dødsfald: Søren Koch", Politiken.dk, 11. december 2012.
 "Et liv er forbi: Søren Koch (1932 - 2012)", Information.dk, 19. januar 2013.

Danskere i 1900-tallet
Arkitekter fra Danmark
Modernistiske arkitekter
Ansatte ved Danmarks Tekniske Universitet
Møbelarkitekter fra Danmark
Faglitterære forfattere fra Danmark
Søren
Medlemmer af Akademiraadet
Guðrið Helmsdal

Guðrið Helmsdal Nielsen (26. februar 1941 i Tórshavn) er en færøsk forfatter. Hun blev født med efternavnet Poulsen og blev senere gift til Nielsen, men hun bruger mellemnavnet Helmsdal som kunstnernavn i forbindelse med sit forfatterskab.

Biografi 
Guðrið Helmsdal Nielsen boede på Færøerne de første 12 år af sit liv, hvorefter hun flyttede til Danmark sammen med sine forældre og to søstre, hvor hendes far arbejdede som kaptajn. Familien boede først i Tårnby, Amager og senere i København. Guðrið boede i Danmark, indtil hun som 26 årig flyttede tilbage til Færøerne. Hun begyndte at skrive digte tidligt, allerede i en alder af 13. Hun debuterede nogle år senere, da hun som 17-årig fik udgivet nogle digte i det færøske tidsskrift for færøske studerende i Danmark, Oyggjaskeggi, i 1958. I 1961 fik hun nogle digte publiceret i det færøske litterære tidsskrift Varðin. Hendes første digtsamling Lýtt lot, som udkom i 1963, var den første modernistiske digtsamling på færøsk. Digtsamlingen var også den første digtsamling på færøsk, som var skrevet af en kvinde. Hendes anden digtsamling, Morgun í mars, udkom i1971 og er skrevet på to sprog: færøsk og dansk.

Guðrið er datter til Annie Helmsdal og Hans Poulsen. I 1965 blev hun gift med lærer og skulptør Ole Jakob Nielsen, de fik to børn: Rakel og Gudmund. Datteren, Rakel Helmsdal, er også forfatter.

Bibliografi

Digtsamlinger 
 1963 - Lýtt lot (digte) llustreret af Zacharias Heinesen
 1971 - Morgun í mars (digte)

Faglitteratur 
 1979 - Føroyskur dansur og vertskapur í Leynum (Om færøsk kædedans i Leynar)

Udgivet på andre sprog end færøsk 
 Færøske digte 1900–1971. 1971. (Dansk)
 Færøysk lyrikk. 1974. (Nynorsk)
 Bränning och bleke. 1976. (Svensk)
 Regnbogastígur. 1981. (Islandsk)
 Rocky Shores. An Anthology of Faroese Poetry. Redigeret og oversat af George Johnston. Wilfion Books, Paisley 1981. (Engelsk)
 Modern Scandinavian Poetry - The Panorama of Poetry 1900–1975 in Eight Northern Countries. 1982. (Engelsk)
 Stjørnuakrar – Sternenfelder. Oversat af Anette Nielsen, forsiden er illustreret af Zacharias Heinesen. Projekte Verlag 2006,  (Tysk).
 Fire digte i Structo, som er et litterært magasin fra Storbritannien. Randi Ward har oversat digtene fra færøsk og dansk til engelsk. Digtene i magasinet er disse: “Fjarðakvirra”, “Morgunfjøll”, “Heystfjøll” og “Solnedgang”. (Engelsk)

Priser 

 1974 - Mentanarvirðisløn M. A. Jacobsens (Tórshavn byråds kulturpris) for Morgun í mars og Lýtt lot.

Referencer 

Digtere fra Færøerne
Faglitterære forfattere fra Færøerne
Kvindelige forfattere i det 20. århundrede
H.J. Kornerup-Koch

Hans Jacob Kornerup Koch (kaldte sig selv Kornerup-Koch) (25. august 1868 i Damsholte på Møn – 10. juni 1944 i København) var en dansk tømrermester og politiker.

Han var søn af provst H.P.C. Koch (1803-1887) og hustru Marie født Kornerup (1845-1919), stod i tømrerlære i Roskilde; besøgte den tekniske skole der og i København og blev svend 1887. Han arbejdede i Tyskland og Schweiz 1888-91 og tog borgerskab som tømrermester i København 1892 og var direktør for A/S Oscar Køhler 1899-1900. Kornerup-Koch var stifter af interessentskabet Danske Træbygningsfabrikker, der efter jordskælvet på Sicilien i december 1908 udførte nogle træbygninger for den italienske regering og opstillede disse i Messina. 

Han var borgerrepræsentant fra 1909 til 1912 for Antisocialistisk Borgerliste, medlem af Haandværkerbankens repræsentantskab 1898-1910, i bestyrelsen for Asylet Opdragelsen 1900-10, medlem af Forældreforeningens repræsentantskab, formand for denne forenings kreds for Østersøgades Latin- og Realskole. Kornerup-Koch var desuden medlem af Industriforeningens repræsentantskab 1911-23, i bestyrelsen for Rejsestipendieforeningen 1902-11 og for A/S Københavns Høvleri og Savværk 1915-20, medlem af forretningsudvalget for Borgervennen af 1788 fra 1917, bestyrelsesformand for A/S Hillerød Savværk 1917-26, medlem af Taksationskommissionen af 1857, af Ekspropriationskommissionen for de københavnske banegårdsforholds ordning og formand for nævningegrundlisteudvalget for Københavns 12. afstemningskreds fra 1926.

Han blev gift med Marie Henriette Petersen (25. december 1871 i Marstal - ?), datter af hotelejer J.H. Petersen (død 1908) og Hustru Mathilde født Petersen.

Kilder 

 

Tømrere fra Danmark
H.J.
Personer fra Møn
Danskere i 1800-tallet
Medlemmer af Københavns Borgerrepræsentation i 1900-tallet
Tidligere medlemmer af Københavns Borgerrepræsentation fra Antisocialistisk Borgerliste
Et Cetera (band)

Et Cetera var en canadisk progressiv rockgruppe fra Québec. Gruppen nåede kun at udsende et enkelt album i 1976, 
inden den gik i opløsning. Gruppens særpræg var at en af sangerne var kvinde, de sang på fransk, og benyttede det elektroniske instrument Ondes Martenot.

Eksterne henvisninger 
 Et Cetera A Brief History 

Rockgrupper fra Canada
Progressiv rock-grupper